Meninx
<s>Meninx (grčki: Μῆνιγξ) je arheološko nalazište na tuniskom otoku Djerba.</s><s>Meninx se nalazi na jugoistoku otoka, uz more nedaleko od Rimskog nasipa El Kantara.</s>

<s>Karakteristike</s>

<s>Lokalitet je dug 2 km a širok 800 metara, nalazi se na ravnom, blago brdovitom obalnom terenu.</s><s>Na području oko foruma nalazi se niz bogato dekoriranih mramornih arhitektonskih elemenata koji dokumentiraju postojanje monumentalnih građevina i bogatstvo grada.</s>

<s>Prvi arheolozi koji su istraživali lokalitet iskopali su ostatke termi, amfiteatra, teatra, bazilike i vjerojatno foruma.</s><s>Pored toga na tlu su pronašli dijelove mramornih i granitnih stupova, kapitela i brojnih 
skulptura.</s>

<s>Historija naselja
Meninx je izrastao kao feničko naselje, ali je svoj ekonomski i arhitektonski vrhunac doživio za Rimskog carstva tokom 2. i 3. vijeka.</s>

<s>Za antike bio je otočka prijestolnica, i to je bio sve do 3. vijeka.</s><s>Rimljanima je postao značajan kad su otkrili velike količine morskih puževa Murexa, od kojih su oni dobijali izuzetno cijenjenu purpurnu boju, pa je izrastao u jedan od najvažnijih proizvodnih centara za to na cijelom Mediteranu.</s><s>O njemu je kao takvom  pisao i Plinije Stariji (Naturalis historia 9, 127).</s>

<s>Historija iskapanja</s>

<s>Lokalitet je pronađen sredinom 19. vijeka, pa su prva sporadična iskapanja obavljena nakon što je 1881. formiran Francuski protektorat u Tunisu.</s><s>U dekadama prije Prvog svjetskog rata pod patronatom francuske vojske otkrivene su pojedinačne ruševine, uključujući dvije kršćanske bazilike 
izvan lokaliteta.</s>

<s>Nakon duže pauze navodni forum je iskopan 1942. pod vodstvom Paul-Marie Duvala.</s><s>Na tom mjestu su pored mramornih građevina, pronađeni i neki monumentalni stupovi sa reljefima, koji su otpremljeni u Tunis i Pariz.</s>

<s>Od 2015. jedna grupa njemačko-tuniskih arheologa vrši ponovna iskapanja, koja se ovaj put rade daleko sistematičnije. i u puno većem obimu</s>

<s>Izvori</s>

<s>Vanjske veze</s>

<s>Meninx: Stadt- und Forschungsgeschichte</s>

<s>Djerba
Feničke kolonije
Arheološka nalazišta u Tunisu
Rimska arheološka nalazišta u Tunisu</s>

